સરકાર તરફે વધુમાં જણાવવામાં આવેલ હતું કે આ ગુણીઓનો વીમો લેનાર ન્યુ ઇન્ડીયા એસ્યોરન્સ કાું. એ જયારે વીમાનો કલેઇમ નામજૂર કરેલ ત્યારે આ કલેઇમ મંજૂર કરાવવા માટે દિલ્લીના અધિકારીને રૂ. પ૦ લાખની લાંચની રકમ મોકલવામાં આવેલ હતી તેમ તપાસ દરમ્યાન હકીકત ખુલેલ છે જે અંગે અલગથી ગુનો નોંધી જવાબદાર આરોપીઓ સામે પોલીસ કાર્યવાહી કરી રહેલ હોય ત્યારે આ ગુનાના આરોપીઓને જામીન ઉપર છોડવામાં આવે તો સાક્ષીઓને ફોડવામાં આવે તેવી પૂરેપૂરી શકયતા છે તેમજ પોલીસ તપાસની કામગીરીને ફકત ૧પ જ દિવસ થયેલ હોય ત્યારે પોલીસ તપાસ પૂર્ણ થાય ત્યાં સુધી આરોપીઓ વિરૂદ્ધ મળી શકે તેવા પુરાવાઓ મેળવી શકાય તે કારણે આરોપીઓને જામીન ઉપર મુકત કરવા ન્યાયોચિત નથી.